[{"text_idx": "#000000", "text": "Tro pedol ar dorri cyllideb S4C ar gyfer 2016/17"}, {"text_idx": "#000003", "text": "Wrth gadarnhau y bydd S4C yn cael \u00a3400,000 o nawdd oedd disgwyl iddo golli, dywedodd yr Ysgrifennydd Diwylliant, John Wittingdale y bydd adolygiad hefyd yn cael ei gynnal y flwyddyn nesaf."}, {"text_idx": "#000004", "text": "Bydd hwnnw yn edrych ar \"gylch gwaith, trefniadau llywodraethu a chyllid S4C i sicrhau bod y darlledwr yn dal i allu bodloni anghenion cynulleidfaoedd sy'n siarad Cymraeg yn y dyfodol\"."}, {"text_idx": "#000005", "text": "Dywedodd y Canghellor George Osborne yn natganiad yr hydref y byddai grant S4C yn cael ei dorri o \u00a36.7m i \u00a35m erbyn 2020 gan Lywodraeth y DU."}, {"text_idx": "#000006", "text": "Bydd cyllideb y sianel ar gyfer y blynyddoedd nesaf yn cael ei benderfynu yn dilyn canfyddiadau'r adolygiad."}, {"text_idx": "#000010", "text": "\"Fel y dywedodd y Prif Weinidog, mae'r llywodraeth hon am sicrhau bod S4C yn parhau i fod yn sianel gref. Mae'r cyhoeddiad heddiw yn tanlinellu'r ymrwymiad hwn."}, {"text_idx": "#000014", "text": "\"Yn y cyfamser, mae rhewi'r cyllid presennol yn arwydd clir a phwysig o gefnogaeth gan y llywodraeth ac rydym yn ei groesawu'n fawr."}, {"text_idx": "#000017", "text": "Mae'r cyhoeddiad heddiw yn fuddugoliaeth i reolwyr S4C sydd wedi lobio ers misoedd i'r llywodraeth gynnal adolygiad annibynnol o gyllideb y sianel."}, {"text_idx": "#000019", "text": "Tra bod adran ddiwylliant Llywodraeth San Steffan yn rhybuddio newyddiadurwyr y gallai'r toriadau ail-ddechrau yn dilyn yr adroddiad, mae nifer o'r rhai sydd wedi ysu am ymchwiliad annibynnol yn hyderus na fydd toriadau pellach ymysg casgliadau'r adroddiad."}, {"text_idx": "#000021", "text": "\"Mi fydd yr adolygiad, rydyn ni'n gobeithio, yn paratoi'r ffordd ar gyfer ateb hir dymor i'r mater o gyllideb cynaliadwy ac yn gwarantu annibyniaeth i S4C,\" meddai."}, {"text_idx": "#000024", "text": "\"Nawr mae angen sicrwydd ariannol hir-dymor ar S4C - mae angen fformwla ariannu mewn statud sy'n cynyddu, fan lleiaf, gyda chwyddiant."}, {"text_idx": "#000025", "text": "\"Mae S4C wedi bod yn allweddol i barhad y Gymraeg dros y degawdau diwethaf, ac mae'n rhaid sicrhau bod ganddi'r adnoddau, y sicrwydd a'r annibyniaeth sydd eu hangen er mwyn datblygu.\""}, {"text_idx": "#000038", "text": "Gareth Hughes: O wleidyddiaeth i arlunio"}]